Др Марко Вињуци

Резиме предавања

ИЗВАН ОКВИРА: ДВАДЕСЕТ ГОДИНА БОРБЕ С А ВИРУСНИМ ИНФЕКЦИЈАМА НА НЕКОНВЕНЦИОНАЛНЕ НАЧИНЕ

Током протекле деценије, моја лабораторија је деловала као флуидан ентитет који покушава да разуме како вируси функционишу на молекуларном нивоу, ослањајући се на неке шире концепте произашле из еволуционе биологије. Ми користимо вирусе као модел-организме да бисмо схватили како функционишу, а затим покушавамо да преокренемо ситуацију у сопствену корист, односно да употребимо оно што смо научили о вирусима како бисмо их напали новим антивирусним или вакциналним приступима.

У мојој лабораторији нисмо склони шаблонском приступу, нити можемо да нашу истраживачку радозналост ограничимо на само једну, јасно омеђену студију. Моја лабораторија тежи да се креће кроз теме на пластичан, динамичан начин – слично вирусима које толико волимо. Ова презентација ће покушати да кохерентно прикаже један органски процес.

На примерима више од десетине вируса и неколико животињских модела, покушаћемо да пренесемо нашу љубав према вирусима, као организмима који еволуирају док покушавамо да их уништимо. Али више од свега, ова презентација ће бити омаж десетинама доктора наука, постдокторанада и техничара који су променили ток мог рада, као и ономе што сам научио од сваког од њих.